s ivančićem u mostaru

Bivši predsjednik Republike Hrvatske Stjepan Mesić bio je u subotu u Mostaru na promociji knjige 'Stenogrami o podjeli Bosne', gdje se osvrnuo na prijedlog o preimenovanju Trga maršala Tita.

”Ako skidamo oznaku trga maršala Tita pa daj onda se odreknimo i Dalmacije i ostrva i Istre i Međimurja, to sve što je Tito donio, odreknite se toga! I lijepo dajte trg neka se zove dr. Ante Pavelića”, rekao je Stjepan Mesić.

Na promociji knjige, čiji sadržaj "pokazuje načine na koji je ratni hrvatski državni vrh sudjelovao u dogovorima sa srbijanskim predsjednikom Slobodanom Miloševićem o podjeli BiH", bilo je riječi o "dvostrukoj politici Hrvatske prema BiH".

Bosanski franjevac fra Drago Bojić kazao kako je korijen problema u činjenici da je tadašnji hrvatski predsjednik Franjo Tuđman početkom devedesetih “došao na gotovo”.

Bivši urednik nekadašnjeg čuvenog splitskog, satiričnog tjednika Feral Tribune, Viktor Ivančić, žestoko je kritizirao hrvatsku Deklaraciju o Domovinskom ratu u kojoj, uz ostalo, stoji da Hrvatska nije izvršila agresiju na BiH, javlja Pogled.

Ivančić je ustvrdio da se toj Deklaraciji gotovo nitko nije usprotivio, "usprkos tome što i oni koji su je predlagali vrlo dobro znaju da to što taj dokument tvrdi ne odgovara činjenicama".